LH บวกเกือบ 3% โบรกฯ ชี้กำไร Q1/61โตกระฉูดรับยอดขายโครงการแนวราบ เคาะเป้า 12.80 บ.
LH บวกเกือบ 3% โบรกฯ ชี้กำไร Q1/61โตกระฉูดรับยอดขายโครงการแนวราบ เคาะเป้า 12.80 บ. ณ เวลา 12.09 น. อยู่ที่ระดับ 11 บาท เพิ่มขึ้น 0.30 บาท หรือ 2.80% สูงสุดที่ระดับ 11 บาท ต่ำสุดที่ระดับ 10.70 บาท มูลค่าการซื้อขาย 281.98 ล้านบาท
23 เม.ย. 2561

ผู้สื่อข่าวรายงานว่า ราคาหุ้น บริษัท แลนด์แอนด์เฮ้าส์ จำกัด (มหาชน) หรือ LH ณ เวลา 12.09 น. อยู่ที่ระดับ 11 บาท เพิ่มขึ้น 0.30 บาท หรือ 2.80% สูงสุดที่ระดับ 11 บาท ต่ำสุดที่ระดับ 10.70 บาท มูลค่าการซื้อขาย 281.98 ล้านบาท

ด้านนักวิเคราะห์ บล.กสิกรไทย ระบุในบทวิเคราะห์ แนะนำซื้อ LH ในราคาเป้าหมายปี 2561 ที่ 12.80 บาท/หุ้น โดยนอกเหนือจากผลตอบแทนจากเงินปันผลที่ดีในอัตราราว 6.3% สำหรับการถือหุ้น 1 ปี LH ยังมีฐานกำไรที่มั่นคง ซึ่งเป็นผลจากการกระจายการลงทุนที่หลายหลาย
โดยส่วนแบ่งกำไรจากเงินลงทุนทั้ง HMPRO, QH และ LHBANK ที่มีแนวโน้มเติบโตดี รวมถึงรายได้ค่าเช่าจากธุรกิจให้เช่า จะเป็นส่วนสำคัญที่ทำให้กำไรของบริษัทเติบโตได้ แม้ backlog ที่มีทิศทางขาลงมา 2 ปี จะทำให้กำไรจากธุรกิจที่อยู่อาศัยเราเห็นว่ามีแนวโน้มทรงตัวถึงลดลงเล็กน้อยในช่วง 3 ปีข้างหน้า
ทั้งนี้ คาดว่า LH จะมียอดขายอยู่ในระดับที่ดีในไตรมาส 1-2/2561 จากอุปสงค์บ้านแนวราบที่ดี รวมถึงการกลับมาเปิดโครงการคอนโดมิเนียมใหม่หลังไม่มีการเปิดมากว่า 1.5 ปี และคาดการณ์กำไรไตรมาส 1/2561 ที่จะเติบโตทั้ง YoY และ QoQ จะเป็นปัจจัยสนับสนุนการเติบโตของราคาหุ้นที่สำคัญ
 